Antero Holmila Tuote ei ole saatavana Atenan verkkokaupassa. Lataa kuva suurempana Talvisota muiden silmin -teos on ensimmäinen yksiin kansiin koottu kirja siitä, miten Suomen ja Neuvostoliiton välinen kamppailu uutisoitiin eri maiden tiedotusvälineissä. Aihe on ajankohtainen, koska meillä Suomessa on yhä tapana nähdä talvisota vain suomalaiskansallisesta perspektiivistä.
Usein toistetun väittämän mukaan talvisodan uutisointi yhdisti maailman yleisen mielipiteen Neuvostoliittoa vastaan. Eri maiden sanomalehdistön systemaattinen tarkastelu rinnakkain yleisön mielipiteiden ja eri maiden hallitusten linjauksien kanssa kuitenkin osoittaa, että talvisodan kuva oli huomattavasti monitahoisempi kuin aikaisemmin on oletettu. Ennen kaikkea kirja selvittää monissa kohdissa ensi kertaa, miten talvisotaa käytettiin eri maissa poliittisena lyömäaseena, olipa sitten kysymyksessä Kreikan sotilasdiktatuuri tai brittiläinen parlamentarismi.
Talvisota muiden silmin -teoksessa talvisota näyttäytyy uudenlaisessa perspektiivissä selvittäen suomalaiselle lukijalle, miten talvisodasta maailmalla käyty keskustelu usein liittyi ensisijaisesti eri maiden omiin poliittisiin ongelmiin ja vasta toissijaisesti Suomen itsenäisyyskamppailuun liittyviin konkreettisiin kysymyksiin.
Kirja on Ph.D., tutkija Antero Holmilan toimittama, ja se koostuu kymmenestä maakohtaisesta artikkelista, jotka ovat alansa johtavien suomalaisten tutkijoiden kirjoittamia. Mukana ovat mm. professorit Timo Vihavainen ja Olavi K. Fält sekä lukuisia nuoremman polven historian tutkijoita. Kirjassa luodaan katsaus seuraaviin maihin: Iso-Britannia, Italia, Kreikka, Neuvostoliitto, Saksa, Ranska, Ruotsi, Unkari ja Yhdysvallat. Kirjoittaja
ISBN9789517965897
Ilmestyminen10/2009
historia suomi sota Sinua saattavat kiinnostaa myös Jatkosota puna-armeijan silmin
Jukka-Pekka Laine & Heikki Tiilikainen
Jatkosodassa rintamillamme toimi puoli miljoonaasuomalaista, jotka unelmoivat rauhasta, kodista,lapsista ja turvallisuudesta – kunhan vainjäisivät henkiin. Näin olitulilinjojen toisellakin puolella. Neuvostoliitosta...